Author: Bobi
Last saved by: Goran Stojic

MINISTAR ODBRANE ALEKSANDAR VULIN POSETIO VOJNU BOLNICU
Novi rendgeni posle 30 godina

 *Aleksandar Vulin, ministar odbrane Republike Srbije, posetio je juče nišku Vojnu bolnicu, koja je dobila četiri digitalna rendgen aparata.
 *Dva rendgena nalaze se na Odeljenju za radiologiju, dok je po jedan smešten na Interno i Odeljenje hirurgije.
 Kako je ovom prilikom naglašeno, državna ulaganja u Vojnu bolnicu u Nišu, uključujući i najnoviju nabavku rendgen aparata, najveća su u poslednje tri decenije. Primera radi, nova medicinska oprema na Odeljenju za radiologiju vredna je 51 milion dinara.
 “Ministarstvo odbrane je ostvarilo najveću investiciju u Vojnu bolnicu u Nišu u poslednjih 30 godina. Vojni sistem je planski urušavan, a mi imamo mogućnosti da ga obnovimo. Vojni osiguranik mora da zna da će imati najbolju moguću zdravstvenu negu, kao što mora da zna da će imati najbolju uniformu i naoružanje”, istakao je Vulin.
 U Vojnoj bolnici osoblje je već obučeno i uveliko radi na novim rendgenima, umesto na dosadašnjim, zasnovanim na analognoj tehnologiji, starih više decenija. 
 Prema rečima potpukovnika dr Milorada Pejčića, načelnika Odeljenja radiologije, nova, umrežena, tehnologija omogućava primenu novih dijagnostičkih procedura, brži, precizniji i kvalitetniji rad lekara i tehničkog osoblja, a aparati emituju manje zračenja i omogućavaju uštedu medicinskog materijala. 
 “Doživeli smo i digitalizaciju. Ovo su savremeni aparati, koji donose višestruku korist”, zaključio je dr Pejčić.     
Rukovodstvo Vojne bolnice najavilo je i nove projekte.
 “Ministarstvo odbrane je ispunilo obećanje o ulaganjima. U planu je i izrada projekta za urgentni prijemni blok. Svim tim ulaganjima, Vojna bolnica će imati mogućnosti za pružanje većeg broja usluga”, naglasio je pukovnik dr Jovica Stanojković, upravnik Vojne bolnice.
  Na osnovu investicija, poput ulaganja u nabavku novih aparata, bolju zdravstvenu zaštitu u Vojnoj bolnici imaće, pored vojnih osiguranika, i civilni osiguranici, koji koriste medicinske usluge ove ustanove. 
                                                O.M.
Antrfile
 
 Kad bi se Haradinaj pitao...

 Ministar Vulin prokomentarisao je i izjave kosovskog premijera Ramuša Haradinaja o pripajanju Bujanovca, Međveđe i Preševa Kosovu, kao i smenu Ljubiše Dikovića, dosadašnjeg načelnika Generalštaba Vojske Srbije.
„Kad bi se Haradinaj pitao, Srbije ne bi ni bilo. Ali, biće onako kako se dogovore pregovarači, a predsednik Srbije Aleksandar Vučić sposoban je da se izbori za naše interese. A terorista kao Haradinaj samo može da kvari sporazum“, rekao je Vulin. „Kada je reč o smeni na čelu Generalštaba, to je prirodan proces i zahvalio bih Dikoviću na dosadašnjem radu. Imamo kadrovski potencijal i Vojska će nastaviti da jača.“

LEG:NOVA MEDICINSKA OPREMA VREDNA PREKO 50 MILIONA DINARA:ministar Vulin u Nišu
LEG:OSOBLJE OBUČENO ZA RAD:novi aparati za precizniji i kvalitetniji rad  
LEG:U PLANU PRIPREME ZA URGENTNI PRIJEMNI BLOK:Vona bolnica u Nišu
(Projekat „Nišlije se uključuju u odlučivanje“ sufinansiran iz budžeta grada Niša)